#  **[4] pielikums**

Atklāta konkursa

**“Lietota autogreidera piegāde”**

Iepirkuma identifikācijas Nr. **“ORN 2017/1”**

Nolikumam

**Iepirkuma Līgums Nr…………….**

*Lietota autogreidera piegāde*

Ilūkstē, 2017.gada …………………….

SIA ORNAMENTS, reģistrācijas Nr. 41503003743, juridiskā adrese: Jelgavas iela 21, Ilūkste, Ilūkstes novads, LV-5447, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš/a rīkojas saskaņā ar Nolikumu, turpmāk tekstā saukts/a Pasūtītājs,

un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ reģistrācijas Nr. \_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā, kurš/a rīkojas saskaņā ar \_\_\_\_\_\_\_\_\_ no otras puses, turpmāk tekstā- Piegādātājs, abi kopā un katrs atsevišķi turpmāk saukti -Puses/ Puse,

pamatojoties uz atklātā konkursa „\_\_\_\_\_\_\_\_\_\_\_\_\_\_\_\_\_\_\_\_”, Iepirkuma identifikācijas.Nr. \_\_\_\_\_\_\_\_\_\_\_, turpmāk – Atklāts konkurss, rezultātiem, izsakot savu gribu brīvi - bez maldiem, viltus un spaidiem noslēdz šo līgumu, turpmāk tekstā –Līgums, ar šādiem noteikumiem:

1. LĪGUMA PRIEKŠMETS
	1. Piegādātājs pārdod un piegādā, bet Pasūtītājs pērk un pieņem īpašumā autogreideri\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā - Prece, saskaņā ar Līguma un Atklātā konkursa tehniskās specifikācijas nosacījumiem, kā arī Piegādātāja piedāvājumu
	2. Piegādātājs piegādā Pasūtītājam Preci, kura ir reģistrēta Latvijas Republikā atbilstoši normatīvo aktu prasībām uz Pasūtītāja vārda, kura ir aprīkota atbilstoši ražotāja norādītajai komplektācijai un Latvijas Republikas normatīvajiem aktiem.
2. PUŠU APLIECINĀJUMI
	1. Puses apstiprina, ka tām ir pilnas tiesības slēgt šāda satura Līgumu un uzņemties Līgumā noteiktās saistības pilnā apjomā, Pušu pārstāvju pilnvarojums atbilst normatīvo aktu un Pušu darbības pamatdokumentu prasībām, par pilnvarojumu nepastāv strīds un uz to nav attiecināmi nekādi ierobežojumi.
	2. Piegādātājs apstiprina, ka Prece nav atsavināta, nav ieķīlāta, nav apgrūtināta ar parādiem un saistībām, un par to nav tiesas strīdu.
	3. Piegādātājs apstiprina, ka Līguma slēgšanas brīdī atbilst visām tām prasībām, kuras saskaņā ar Latvijas Republikā spēkā esošajiem normatīvajiem aktiem attiecināmas uz Piegādātāja darbību.
3. KVALITĀTE UN GARANTIJA

3.1. Piegādātājs garantē, ka:

3.1.1. Piegādātā Prece atbilst Pasūtītāja prasībām saskaņā ar Atklātā konkursa tehnisko specifikāciju un Piegādātāja tehnisko piedāvājumu, kas ir Līguma pielikumā;

3.1.2. Prece ir kvalitatīva un atbilst visu to Latvijas Republikas normatīvo aktu prasībām, kas reglamentē Preces reģistrāciju, ekspluatāciju, u.c., jautājumus, kas saistīti ar Preces lietošanu ceļu satiksmē.

3.2. Preces garantija 3 (trīs) mēneši no dienas, kad ir parakstīts Līguma 5.4.punktā minētais pieņemšanas -nodošanas akts un Prece ir nodota Pasūtītājam.

3.3. Pasūtītājs ir tiesīgs pieprasīt defektu novēršanu garantijas laikā. Gadījumā, ja Puses, sastādot defektu aktu, nevar vienoties par konstatēto defektu, tā piekritību garantijai vai nepieciešamajiem defektu novēršanas termiņiem, vai garantijas ietvaros veikto darbu kvalitāti, Puses 5 (piecu) dienu laikā rakstiski vienojas par ekspertu vai ekspertu komisiju (līdz trim ekspertiem), kura tiek pieaicināta un kuras viedoklis Pusēm ir saistošs. Ekspertu komisijas izdevumus sedz tā Puse, kuras viedokli ekspertu komisija atzinusi par nepamatotu.

3.4. Tiesības pieprasīt trūkumu un defektu novēršanu saskaņā ar šajā nodaļā paredzēto garantiju izbeidzas ar Līguma 3.2.punktā noteiktā garantijas termiņa izbeigšanos. Attiecībā uz trūkumiem, par kuriem Pasūtītājs ir informējis Piegādātāju pirms garantijas termiņa beigām, bet, kuri nav tikuši novērsti pirms šāda termiņa beigām, garantija darbojas līdz brīdim, kamēr Piegādātājs novērš attiecīgos trūkumus.

3.5. Garantijas laikā Piegādātājs apņemas veikt bojātās Preces remontu.

1. LĪGUMA SUMMA UN APMAKSAS NOTEIKUMI
	1. Līguma summa ir EUR\_\_\_\_\_\_ (\_\_\_\_ euro\_\_\_\_\_ centi) bez pievienotas vērtības nodokļa (PVN), PVN 21% EUR\_\_\_\_\_\_, kopā EUR (\_\_\_\_euro \_\_\_\_\_ centi) ar 21% PVN.
	2. Līguma 4.1.punktā minētajā summā iekļauti visi Piegādātāja izdevumi un izmaksas, kas saistīti ar Preces reģistrāciju, tehniskās apskates kārtošanu, aprīkošanu, piegādi, nodošanu, 2 (divu) Pasūtātāju darbinieku apmācībām u.c. maksājumi, kas nepieciešami Līguma pilnīgai un kvalitatīvai izpildei.
	3. Samaksu par saņemto Preci Pasūtītājs veic 14 (četrpadsmit) dienu laikā no Preces pieņemšanas – nodošanas akta abpusējas parakstīšanas un rēķina saņemšanas no Piegādātāja.
	4. Norēķini par saņemtajām precēm tiek veikti bezskaidras naudas pārskaitījuma veidā uz Piegādātāja bankas kontu, kas norādīts Līgumā un izsniegtajā rēķinā.
	5. Rēķinu Piegādātājs iesniedz Pasūtītājam 5 (piecu) dienu laikā pēc Preces pārbaudes veikšanas un abpusējas pieņemšanas-nodošanas akta parakstīšanas.
	6. Par samaksas dienu tiek uzskatīta diena, kad Pasūtītāja maksājumu ir iesniedzis bankā apmaksas veikšanai.
2. PRECES PIEGĀDE
	1. Piegādātājs veic Preces piegādi 14 (četrpadsmit) dienu laikā no Līguma parakstīšanas brīža.
	2. Preces piegādes vieta: SIA “ORNAMENTS”, pēc adreses: Jelgavas iela 21, Ilūkste, Ilūkstes novads, LV-5447.

5.3. Preces piegādi Piegādātājs veic, saskaņojot piegādes vietu un laiku ar Līguma 10.1. punktā norādīto Pasūtītāja kontaktpersonu. Preces piegāde jāveic Pasūtītāja darba laikā.

5.4. Par preces nodošanas dienu tiek uzskatīta diena, kad Piegādātājs Pasūtītājam nodod Preci un Pušu pilnvarotie pārstāvji paraksta attiecīgās Preces pavadzīmi un Preces pieņemšanas – nodošanas aktu, kas kļūst par Līguma neatņemamu sastāvdaļu.

5.5. Vienlaicīgi ar Preces nodošanu Piegādātājs nodod Pasūtītājam visu Preces tehnisko dokumentāciju (lietošanas instrukcijas, reģistrācijas dokumentāciju, garantijas dokumentāciju, u.tml.).

1. PUŠU SAISTĪBAS UN ATBILDĪBA

6.1. Piegādātāja saistības:

6.1.1. Piegādātājs apņemas veikt Preces piegādi Līgumā noteiktajā termiņā;

6.1.2. Piegādātājs ir atbildīgs par Preces atbilstību tehniskajam piedāvājumam, ražotāja norādītājai tehniskajai komplektācijai un Latvijas Republikas normatīvo aktu prasībām;

6.1.3. Piegādātājs pēc Preces nodošanas Pasūtītājam, veic Pasūtītāja 2 (divu) darbinieku apmācības ne mazāk kā 4 (četras) stundas, Pusēm vienojoties par apmācību laiku.

6.1.4. Piegādātājs uzņemas atbildību par zaudējumiem, kuri nodarīti Pasūtītājam un trešajām personām sakarā ar Līguma noteikumu pārkāpumu, ja Izpildītājs tajos vainojams;

6.1.5. Piegādātājs ir materiāli atbildīgs par Preci līdz tās nodošanai Pasūtītājam;

6.1.6. Piegādātājs apņemas novērst Preces garantijas laikā atklātos defektus Pasūtītāja norādītajā termiņā;

6.2. Pasūtītāja saistības:

6.2.1. Pasūtītājs apņemas veikt samaksu par Preci Līgumā noteiktajos termiņos un kārtībā;

6.2.2. Pasūtītājs apņemas izmantot Preci atbilstoši tās ekspluatācijas noteikumu prasībām, ievērojot noteiktos reglamentēto apkopju termiņus un darbus;

6.3. Ja Piegādātājs nepiegādā Pasūtītājam Preci Līgumā noteiktajā termiņā, tad Piegādātājs maksā Līgumsodu 0,1% apmērā no Līguma kopējās summas par katru nokavēto dienu. Līgumsoda summa par Preces nepiegādāšanu noteiktajā termiņā nevar būt lielāka par 10% no Līguma kopējās summas.

6.4. Ja Pasūtītājs neveic samaksu par Preci laikā, tad Piegādātājam ir tiesības prasīt no Pasūtītāja Līgumsodu 0,1 % apmērā no Līguma kopējās summas par katru nokavēto dienu. Kopējā Līgumsoda summa par Preces samaksas neveikšanu noteiktajā termiņā nevar būt lielāka par 10% no Līguma kopējās summas.

6.5. Ja nokavēts kāds no Līgumā noteiktajiem termiņiem, līgumsods tiek aprēķināts par periodu, kas sākas nākamajā darba dienā pēc Līgumā noteiktā saistības izpildes termiņa un ietver dienu, kurā saistības ir izpildītas.

6.6. Jebkura Līgumā noteiktā Līgumsoda samaksa neatbrīvo Puses no to saistību pilnīgas izpildes.

1. NEPĀRVARAMĀ VARA

7.1.Pusi atbrīvo no atbildības par Līguma noteikumu neizpildi, ja tam par iemeslu ir notikumi vai apstākļi, kurus Puse nespēj kontrolēt, pret kuriem Puse nevarēja saprātīgi nodrošināties pirms Līguma noslēgšanas un kurus to rašanās gadījumā Puse nevar novērst vai pārvarēt (Force Majeure).

7.2. Ja šie apstākļi turpinās ilgāk nekā 30 (trīsdesmit) dienas, jebkura no Pusēm ir tiesīga atteikties no savām līgumsaistībām, un neviena no Pusēm nav tiesīga prasīt zaudējumu atlīdzināšanu.

7.3. Puse, kurai kļuvis neiespējami izpildīt saistības minēto apstākļu dēļ, 5 (piecu) kalendāro dienu laikā rakstiski paziņo otrai Pusei par šādu apstākļu rašanos vai izbeigšanos. Pušu pienākums ir pienācīgi apliecināt šādu apstākļu esamību. Pēc šāda paziņojuma saņemšanas Puses vienojas par Līguma izpildes termiņu pagarināšanu, nepieciešamajām izmaiņām Līgumā vai arī par Līguma izbeigšanu.

7.4. Ja Puse nokavē Līguma 7.3.punktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz Force Majeure.

7.5. Par nepārvaramu varu netiek uzskatīts tiesas lēmums par Piegādātāja maksātnespējas procesa ierosināšanu vai tamlīdzīgi valsts institūciju lēmumi, kas būtiski ietekmē Piegādātāja komercdarbību no tā atkarīgu iemeslu dēļ.

1. STRĪDU IZŠĶIRŠANAS KĀRTĪBA
	1. Strīdus, kas radušies Līguma izpildes gaitā, Puses risina savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties, strīdi tiek iesniegti izskatīšanai tiesā Latvijas Republikas normatīvajos aktos noteiktajā kārtībā.
2. LĪGUMA SPĒKĀ STĀŠANĀS, GROZĪŠANA, IZBEIGŠANA
	1. Līgums stājas spēkā tā parakstīšanas dienā un ir spēkā līdz Pušu saistību pilnīgai izpildei, izņemot gadījumus, kad Līgums zaudē spēku saskaņā ar Līguma noteikumiem.
	2. Līgumu var grozīt, papildināt vai izbeigt pēc Pušu rakstveida vienošanās, pamatojoties uz Latvijas Republikas normatīvajiem aktiem.
	3. Ja kāds no šī Līguma noteikumiem zaudē juridisko spēku, tad tas neietekmē citus Līguma noteikumus.
	4. Pasūtītājs ir tiesīgs vienpusēji atkāpties no Līguma, ja:
		1. Izpildītājs kavē Preces piegādi ilgāk par 14 (četrpadsmit) dienām;
		2. pēc Līguma noslēgšanas atklājas, ka, iesniedzot piedāvājumu Atklātam konkursam, Piegādātājs ir apzināti sniedzis nepatiesu informāciju vai nepatiess izrādās jebkurš tā sniegtais apliecinājums;
	5. Līguma 9.4.punktā noteiktajos gadījumos Līgums ir uzskatāms par izbeigtu 7 (septiņu) dienu laikā pēc attiecīga Pasūtītāja rakstveida paziņojuma nosūtīšanas Izpildītājam.
	6. Pušu savstarpējie paziņojumi Līguma sakarā nosūtāmi ierakstītās vēstulēs uz Līguma rekvizītu daļā norādītajām Pušu adresēm, un tādas vēstules tiks uzskatītas par izsniegtām otrai Pusei 7. (septītajā) darba dienā pēc ierakstītās vēstules nosūtīšanas dienas, par pirmo dienu skaitot nākamo dienu, kura seko dienai, kad nosūtīta ierakstītā vēstule.

1. KONTAKTPERSONAS
	1. Pasūtītāja kontaktpersona, kura kontaktējas ar otru Pusi un uzrauga (koordinē) kvalitatīvu Līguma izpildi ir \_\_\_\_\_\_\_\_\_\_\_\_\_\_\_\_\_\_\_\_\_\_ .
	2. Kontaktpersona no Piegādātāja puses \_\_\_\_\_\_\_\_\_\_\_\_\_\_\_.
	3. Puses apņemas iespējami savlaicīgi informēt viena otru par izmaiņām kontaktpersonu sastāvā vai atsevišķu personu pilnvarojuma apjoma izmaiņām.
2. NOSLĒGUMA NOTEIKUMI

11.1. Līgums sagatavots divos eksemplāros, katrs uz \_\_ (\_\_\_\_) lapām. Viens eksemplārs glabājas pie Pasūtītāja, otrs – pie Piegādātāja. Abiem eksemplāriem ir vienāds juridiskais spēks.

11.2. Līgumam kā neatņemamas sastāvdaļas ir pievienoti šādi pielikumi:

1.pielikums – „Tehniskā specifikācija” (pievienota atsevišķa dokumenta veidā);

2.pielikums - „Finanšu piedāvājums” (pievienots atsevišķa dokumenta veidā).

11.3. Puses ir atbildīgas par to, lai otra Puse tiktu savlaicīgi informēta par izmaiņām Pušu rekvizītos.

12. PUŠU REKVIZĪTI UN PĀRSTĀVJU PARAKSTI

|  |  |
| --- | --- |
| PasūtītājsSIA ORNAMENTSReģ.Nr. 41503003743Juridiskā adrese: Jelgavas iela 21, Ilūkste, Ilūkstes nov., LV-5447tel./fakss 65462157/ 65462157Konta Nr. LV83HABA0551026254871Banka: A/S „Swedbank”Kods: HABALV22 | Piegādātājs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Reģ.Nr. \_\_\_\_\_\_\_\_\_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_\_tel./fakss \_\_\_\_\_\_\_\_\_\_\_\_\_\_\_\_\_\_\_Konta Nr. \_\_\_\_\_\_\_\_\_\_\_\_\_\_\_\_\_\_Banka \_\_\_\_\_\_\_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_\_\_\_\_\_ |

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_ /\_\_\_\_\_\_\_/ \_\_\_\_\_\_\_\_\_\_\_\_\_\_\_\_/ \_\_\_\_\_\_\_\_ /**